સીઆઇડીએ સીઆરપીસીની કલમ 70 પ્રમાણે નલિન કોટડિયા સામે બિનજામીનપાત્ર વોરંટ ઇશ્યૂ કરવાની માંગણી કરતા તેઓ ફરાર છે અને તેમને શોધવા માટે થયેલા પ્રયત્નો છતાં તેઓ મળી આવ્યા નથી. તેવુ કારણ દર્શાવી સીઆઇડી દ્વારા તેમની સામે બિન જામીન પાત્ર વોરન્ટ ઇશ્યૂ કરવાની માગણી કરી હતી. જજ તંબાકુવાલાએ સીઆઇડીની રજૂઆત ધ્યાનમાં લઇ વોરન્ટ ઈશ્યુ કર્યું છે. અત્રે ઉલ્લેખનીય છે કે આ વોરંટ બાદ પણ કોટડિયા મળી આવે નહીં તો સીઆઇડી દ્વારા તેમને ભાગેડુ જાહેર કરવાની કાર્યવાહી હાથ ધરવામાં આવશે.